CELEX: 32007D0571
Language: lv
Date: 2007-08-21 00:00:00
Title: 2007/571/EK: Komisijas Lēmums ( 2007. gada 21. augusts ), ar kuru groza Lēmumu 2005/307/EK, ar ko apstiprina metodi cūku liemeņu klasificēšanai Latvijā (izziņots ar dokumenta numuru K(2007) 3915)

23.8.2007   
            
            
               LV
            
            
               Eiropas Savienības Oficiālais Vēstnesis
            
            
               L 218/10
            
         
      KOMISIJAS LĒMUMS
   
   (2007. gada 21. augusts),
   ar kuru groza Lēmumu 2005/307/EK, ar ko apstiprina metodi cūku liemeņu klasificēšanai Latvijā
   (izziņots ar dokumenta numuru K(2007) 3915)
   (Autentisks ir tikai teksts latviešu valodā)
   (2007/571/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1984. gada 13. novembra Regulu (EEK) Nr. 3220/84, ar ko nosaka Kopienas mērogu cūku liemeņu klasificēšanai (1), un jo īpaši tās 5. panta 2. punktu,
   tā kā:
   
               (1)
            
            
               Ar Komisijas Lēmumu 2005/307/EK (2) tika atļauta konkrēta metode cūku liemeņu klasificēšanai Latvijā.
            
         
               (2)
            
            
               Latvijas valdība ir lūgusi Komisiju atļaut izmantot jaunu formulu atļautajai metodei un apstiprināt divas jaunas cūku liemeņu klasificēšanas metodes, ar protokola 2. daļu tā informējusi Komisiju par sadalīšanas izmēģinājuma rezultātiem, kā paredzēts 3. panta 3. punktā Komisijas 1985. gada 24. oktobra Regulā (EEK) Nr. 2967/85, ar ko nosaka sīki izstrādātus noteikumus par Kopienas mēroga piemērošanu cūku liemeņu klasificēšanai (3).
            
         
               (3)
            
            
               Šā pieprasījuma pārbaudē konstatēja, ka ir izpildīti nosacījumi, lai atļautu šīs klasifikācijas metodes.
            
         
               (4)
            
            
               Šajā lēmumā paredzētie pasākumi ir saskaņā ar Cūkgaļas pārvaldības komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmumu 2005/307/EK groza šādi.
   
               1)
            
            
               Lēmuma 1. pantu aizstāj ar šādu:
               “1. pants
               Ar šo ir apstiprinātas šādas metodes cūku liemeņu klasificēšanai Latvijā atbilstīgi Regulai (EEK) Nr. 3220/84:
               
                           —
                        
                        
                           manuālā metode (ZP) un ar to saistītās novērtējuma metodes, kuru sīks apraksts sniegts pielikuma 1. daļā,
                        
                     
                           —
                        
                        
                           aparāts ar nosaukumu “Intrascope (Optical Probe)” un ar to saistītās novērtējuma metodes, kuru sīks apraksts ir sniegts pielikuma 2. daļā,
                        
                     
                           —
                        
                        
                           aparāts ar nosaukumu “PG 200 (Pork Grader)” un ar to saistītās novērtējuma metodes, kuru sīks apraksts ir sniegts pielikuma 3. daļā.
                        
                     Manuālo metodi (ZP) var izmantot tikai tajās kautuvēs, kur nokauto cūku skaits nedēļā nepārsniedz 200.”
            
         
               2)
            
            
               Lēmuma 2005/307/EK pielikumu aizstāj ar šā lēmuma pielikuma tekstu.
            
         2. pants
   Šis lēmums ir adresēts Latvijas Republikai.
   
      Briselē, 2007. gada 21. augustā
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 301, 20.11.1984., 1. lpp. Regulā jaunākie grozījumi izdarīti ar Regulu (EK) Nr. 3513/93 (OV L 320, 22.12.1993., 5. lpp.).
   
      (2)  OV L 98, 16.4.2005., 42. lpp.
   
      (3)  OV L 285, 25.10.1985., 39. lpp. Regulā jaunākie grozījumi izdarīti ar Regulu (EK) Nr. 1197/2006 (OV L 217, 8.8.2006., 6. lpp.).
   
      PIELIKUMS
      
         
            “PIELIKUMS
            CŪKU LIEMEŅU KLASIFICĒŠANAS METODES LATVIJĀ
            1.   DAĻA
            Manuālā metode (ZP)
            
                        1.
                     
                     
                        Cūku liemeņu klasificēšanu veic ar manuālo metodi (ZP).
                     
                  
                        2.
                     
                     
                        Šo metodi var lietot, izmantojot lineālu, bet klasifikāciju veic, izmantojot prognozes vienādojumu. Šīs metodes pamatā ir tauku un muskuļu kārtas biezuma manuāla mērīšana pa sadalīta liemeņa viduslīniju.
                     
                  
                        3.
                     
                     
                        Liemeņu liesās gaļas saturu aprēķina pēc šādas formulas:
                        
                           
                               = 61,689 – 0,658x1 + 0,109x2
                           ,
                        kur:
                        
                                    
                                       
                                 
                                 
                                    =
                                 
                                 
                                    aprēķinātais liemeņa liesās gaļas procentuālais saturs,
                                 
                              
                                    x1
                                    
                                 
                                 
                                    =
                                 
                                 
                                    redzamā tauku slāņa biezums (milimetros) sadalīta liemeņa viduslīnijā, ko mēra G punktā – plānākajā daļā virs gluteus medius muskuļa,
                                 
                              
                                    x2
                                    
                                 
                                 
                                    =
                                 
                                 
                                    redzamā muskuļa biezums (milimetros) sadalīta liemeņa viduslīnijā, kas izmērīts M punktā – attālums starp gluteus medius muskuli galvaskausa malā un mugurkaula kanāla augšējā malā.
                                 
                              Šo formulu piemēro liemeņiem, kuru svars ir no 50 līdz 100 kilogramiem.
                     
                  2.   DAĻA
            
               Intrascope (Optical Probe)
            
            
                        1.
                     
                     
                        Cūku liemeņu klasificēšanu veic ar aparātu “Intrascope (Optical Probe)”, ko ražojis Dānijas uzņēmums SFK.
                     
                  
                        2.
                     
                     
                        Aparāts ir aprīkots ar sešstūrveida zondi, kuras maksimālais platums ir 12 milimetri (un 19 milimetri pie zondes augšgala asmens), kurā ir skatāmlodziņš un gaismas avots, ar milimetros kalibrētu slīdošu cilindru, un tā darbības zona ir no 8 līdz 50 milimetriem.
                     
                  
                        3.
                     
                     
                        Liemeņa liesās gaļas saturu aprēķina pēc šādas formulas:
                        
                           
                               = 71,964 – 0,756x,
                        kur:
                        
                                    
                                       
                                 
                                 
                                    =
                                 
                                 
                                    aprēķinātais liemeņa liesās gaļas procentuālais saturs,
                                 
                              
                                    x
                                 
                                 
                                    =
                                 
                                 
                                    muguras tauku slāņa biezums milimetros, ko mēra liemeņa kreisajā pusē aiz pēdējās ribas 6 cm attālumā no liemeņa viduslīnijas.
                                 
                              Šo formulu piemēro liemeņiem, kuru svars ir no 50 līdz 100 kilogramiem.
                     
                  3.   DAĻA
            
               PG 200 (Pork Grader)
            
            
                        1.
                     
                     
                        Cūku liemeņu klasificēšanu veic ar aparātu “PG 200 (Pork Grader)”, ko ražojis Dānijas uzņēmums SFK.
                     
                  
                        2.
                     
                     
                        Aparāts ir aprīkots ar 1) manuālu mērierīci, kuras darbības zona ir no 9 līdz 150 milimetriem, un 2) savienots ar skaitļošanas sistēmu, kas ieraksta datus un aprēķina liemeņa liesās gaļas saturu.
                     
                  
                        3.
                     
                     
                        Liemeņa liesās gaļas saturu aprēķina pēc šādas formulas:
                        
                           
                               = 71,938 – 0,928x1 + 0,013x2
                           ,
                        kur:
                        
                                    
                                       
                                 
                                 
                                    =
                                 
                                 
                                    aprēķinātais liemeņa liesās gaļas procentuālais saturs,
                                 
                              
                                    x1
                                    
                                 
                                 
                                    =
                                 
                                 
                                    muguras tauku slāņa biezums milimetros, ko mēra liemeņa kreisajā pusē aiz pēdējās ribas 7 cm attālumā no liemeņa viduslīnijas,
                                 
                              
                                    x2
                                    
                                 
                                 
                                    =
                                 
                                 
                                    muskuļu biezums milimetros, ko mēra liemeņa kreisajā pusē aiz pēdējās ribas 7 cm attālumā no liemeņa viduslīnijas.
                                 
                              Šo formulu piemēro liemeņiem, kuru svars ir no 50 līdz 100 kilogramiem.”